b"\n_START_ARTICLE_\nChallenge Yves du Manoir\n_START_SECTION_\nHist\xc3\xb2ria\n_START_PARAGRAPH_\nLa competici\xc3\xb3 es cre\xc3\xa0 el 21 de setembre de 1931 pel Racing Club de France amb el suport d'altres clubs com el CA B\xc3\xa8gles i l'AS Montferrand. Aquest any, tretze clubs van decidir crear la (UFRA, Union Fran\xc3\xa7aise du Rugby Amateur) en protesta per la viol\xc3\xa8ncia i el professionalisme encobert del rugbi franc\xc3\xa8s. El Racing Club havia decidit romandre a la Federaci\xc3\xb3 Francesa de Rugbi. En els seus or\xc3\xadgens els clubs hi prenien part per invitaci\xc3\xb3 del Racing Club._NEWLINE_La competici\xc3\xb3 esdevingu\xc3\xa9 la segona en import\xc3\xa0ncia del rugbi a 15 a Fran\xc3\xa7a, a l'estil de les competicions de copa del futbol. No hi va haver competici\xc3\xb3 entre 1939 i 1952, per\xc3\xadode en el qual la FFR cre\xc3\xa0 la Copa de Fran\xc3\xa7a de rugbi a 15. El Challenge Yves du Manoir es reprengu\xc3\xa9 el 1952._NEWLINE_La temporada 1996-1997, la federaci\xc3\xb3 francesa prengu\xc3\xa9 el control de la competici\xc3\xb3 i la rebatej\xc3\xa0 Troph\xc3\xa9e Du-Manoir Coupe de France. El 2001 esdevingu\xc3\xa9 Coupe de la Ligue i Challenge Sud-Radio el seu darrer any, el 2003. La competici\xc3\xb3 va desapar\xc3\xa8ixer aquest any per la manca de dates al calendari._NEWLINE_Des del 2004, el Challenge Yves du Manoir fou repr\xc3\xa8s pel Racing Club de France com una competici\xc3\xb3 per a menors de 15 anys."